ddrg/super_eurlex huggingface dataset:
Úradný vestník L 149 , 14/06/1991 S. 0013 - 0013

Fínske špeciálne vydanie: Kapitola 3 Zväzok 37 S. 0254

Švédske špeciálne vydanie: Kapitola 3 Zväzok 37 S. 0254



Nariadenie Rady (EHS) č. 1604/91 z 10. júna 1991, ktorým sa mení a dopĺňa nariadenie (EHS) č. 1037/72 stanovujúce všeobecné pravidlá poskytovania a financovania podpory výrobcom chmeľu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3577/90 [2], a najmä na jeho článok 13 ods. 3, so zreteľom na návrh Komisie, keďže vložením článku 12a do nariadenia (EHS) č. 1696/71 bol nariadením (EHS) č. 2780/90 [3] vytvorený nový odkaz na poskytovanie podpory výrobcom chmeľu; keďže je preto potrebné zmeniť a doplniť články 1 a 5 nariadenia (EHS) č. 1037/72 [4], aby zohľadňovali nové ustanovenia vzťahujúce sa na poskytovanie podpory výrobcom chmeľu, PRIJALA TOTO NARIADENIE: Článok 1 V článkoch 1 a 5 nariadenia (EHS) č. 1307/72 sa výraz "článku 12" nahrádza výrazom "článkov 12 a 12a". Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 10. júna 1991 Za Radu predseda J.-C. Juncker [1] Ú. v. ES L 175, 4.8.1971, s. 1. [2] Ú. v. ES L 353, 17.12.1990, s. 23. [3] Ú. v. ES L 265, 28.9.1990, s. 1. [4] Ú. v. ES L 118, 20.5.1972, s. 19. --------------------------------------------------
Úradný vestník L 209 , 31/07/1991 S. 0022 - 0022

Fínske špeciálne vydanie: Kapitola 2 Zväzok 8 S. 0031

Švédske špeciálne vydanie: Kapitola 2 Zväzok 8 S. 0031



Nariadenie Komisie (EHS) č. 2293/91 z 29. júla 1991, ktorým sa mení a dopĺňa nariadenie (EHS) č. 964/91 z 18. apríla 1991 o zatrieďovaní určitých druhov tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 1056/91 [2], a najmä na jeho článok 9, keďže nariadenie Komisie (EHS) č. 946/91 z 18. apríla 1991 [3], ktorým sa zatriedili popri iných položkách určité druhy húb pod číselný znak KN 20031010, je platné v tomto ohľade od 1. augusta 1991; keďže je želateľné z dôvodov súvisiacich so Spoločnou obchodnou politikou oddialiť tento dátum uplatnenia o tri mesiace; keďže je preto vhodné zmeniť a doplniť nariadenie (EHS) č. 946/91; keďže nomenklatúrny výbor nedoručil stanovisko v rámci časového limitu stanoveného predsedom, PRIJALA TOTO NARIADENIE: Článok 1 Dátum 1. august 1991, ktorý je uvedený v článku 2 ods. 2 nariadenia (EHS) č. 964/91, sa nahrádza dátumom 1. november 1991. Článok 2 Toto nariadenie nadobúda účinnosť 1. augusta 1991. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 29. júla 1991 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 107, 27.4.1991, s. 10. [3] Ú. v. ES L 100, 20.4.1991, s. 14. --------------------------------------------------
Úradný vestník L 349 , 18/12/1991 S. 0036 - 0036

Fínske špeciálne vydanie: Kapitola 3 Zväzok 39 S. 0219

Švédske špeciálne vydanie: Kapitola 3 Zväzok 39 S. 0219



Nariadenie Komisie (EHS) č. 3682/91 zo 17. decembra 1991, ktorým sa mení a dopĺňa nariadenie (EHS) č. 2568/91 o charakteristikách olivového oleja a oleja z olivových zvyškov a o príslušných metódach analýzy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi [1], naposledy zmenené a doplnené nariadením (ES) č. 1720/91 [2] a najmä na jeho článok 35a, keďže nariadenie Komisie (EHS) č. 2568/91 [3] definovalo charakteristiky olivového oleja a oleja z olivových zvyškov a príslušné metódy analýzy; keďže sa vyžadovalo špecifické obdobie na uplatňovanie metódy vyhodnocovania organoleptických vlastností panenského oleja, najmä na vytvorenie porôt vybraných degustátorov; keďže toto obdobie sa ukázalo byť v praxi nie dostatočne dlhé na to, aby sa zabezpečilo jednotné uplatňovanie danej metódy vo všetkých členských štátoch; keďže toto obdobie sa musí na základe uvedených dôvodov predĺžiť s cieľom umožniť konečné preverenie metód vyhodnocovania rôznych porôt degustátorov; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 V článku 10 ods. 1 nariadenia (EHS) č. 2568/91 sa dátum "1. januára 1992" nahrádza dátumom "1. novembra 1992". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 1991 Za Komisiu Ray Mac Sharry člen Komisie [1] Ú. v. ES 172, 30.9.1966, s. 3025/66. [2] Ú. v. ES L 162, 26.6.1991, s. 27. [3] Ú. v. ES L 248, 5.9.1991, s. 1. --------------------------------------------------
Úradný vestník L 085 , 05/04/1991 S. 0015 - 0015



Nariadenie Komisie (EHS) č. 837/91 zo 4. apríla 1991, ktorým sa mení a dopĺňa nariadenie (EHS) č. 2742/90, ktorým sa stanovujú podrobné pravidlá uplatňovania nariadenia Rady (EHS) č. 2204/90 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2204/90 z 24. júla 1990, ktorým sa ustanovujú dodatočné všeobecné pravidlá spoločnej organizácie trhu s mliekom a mliečnymi výrobkami, pokiaľ ide o syr [1], najmä druhý odsek článku 1 a druhý pododsek článku 3 (3), keďže článok 4 (1) nariadenia Komisie (EHS) č. 2742/90 [2] stanovuje sumu splatnú za množstvá kazeínu a/alebo kazeinátov použitých bez schválenia so zreteľom na ceny kazeínu a kazeinátov zaznamenané na trhoch v druhom štvrťroku 1990; keďže klesajúci trend v týchto cenách počas druhej polovice roku 1990 vyžaduje, aby sa táto čiastka zvýšila; keďže príloha nariadenia (EHS) č. 2742/90 udáva maximálne množstvá kazeínu a/alebo kazeinátov v percentách, ktoré sa majú zapracovávať do syrov; keďže článok 2 (2) tohto nariadenia stanovuje, že príloha sa môže zmeniť a doplniť tak, aby zohľadňovala oprávnené použitia s poskytnutím dôkazu, že je technická potreba pre pridanie kazeínu alebo kazeinátov; keďže preskúmanie dvoch použití umožnilo preukázať takú potrebu, čo sa týka sušeného taveného syra a strúhaného taveného syra; keďže táto príloha by sa na základe toho mala doplniť; keďže Riadiaci výbor pre mlieko a mliečne výrobky neposkytol stanovisko v lehote stanovenom jeho predsedom, PRIJALA TOTO NARIADENIE: Článok 1 Týmto sa nariadenie (EHS) č. 2742/90 mení a dopĺňa takto: 1. Článok 4 (1) sa nahrádza takto: "1. Suma splatná v súlade s článkom 3 (3) nariadenia (EHS) č. 2204/90 je ECU 350 za 100 kilogramov kazeínu a/alebo kazeinátov so zreteľom na cenu kazeínu a kazeinátov zaznamenanú na trhoch v štvrtom štvrťroku 1990." 2. K prílohe sa pridáva toto: "— strúhaný tavený syr, na ktorý sa vzťahuje kód KN ex040620: 5 % [3] — tavený syr v sušenej forme, na ktorý sa vzťahuje kód KN ex040620: 5 % [4]." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4. apríla 1991 Za Komisiu Ray Mac Sharry člen Komisie [1] Ú. v. ES L 201, 31.7.1990, s. 7. [2] Ú. v. ES L 264, 27.9.1990, s. 20. [3] Vyrábaný kontinuálnym tavením bez pridania už vyrobeného taveného syru. [4] Vyrábaný kontinuálnym tavením bez pridania už vyrobeného taveného syru. --------------------------------------------------
Úradný vestník L 205 , 27/07/1991 S. 0001 - 0001

Fínske špeciálne vydanie: Kapitola 6 Zväzok 3 S. 0086

Švédske špeciálne vydanie: Kapitola 6 Zväzok 3 S. 0086



Nariadenie Rady (EHS) č. 2155/91 z 20. júna 1991 o osobitných ustanoveniach na uplatňovanie článkov 37, 39 a 40 Dohody medzi Európskym hospodárskym spoločenstvom a Švajčiarskou konfederáciou o priamom poistení s výnimkou životného poistenia RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na poslednú vetu jej článku 57 ods. 2 a článok 235, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže dňa 10. októbra 1989 bola v Luxemburgu podpísaná Dohoda medzi Európskym hospodárskym spoločenstvom a Švajčiarskou konfederáciou o priamom poistení s výnimkou životného poistenia; keďže podľa tejto dohody sa má zriadiť spoločný výbor na spravovanie dohody, aby sa zabezpečilo jej riadne vykonávanie a prijatie rozhodnutí za okolností ustanovených v tomto dokumente; keďže sa majú menovať zástupcovia spoločenstva do spoločného výboru a majú sa prijať určité ustanovenia o postavení spoločenstva v tomto výbore, PRIJALA TOTO NARIADENIE: Článok 1 Spoločenstvo je zastúpené v spoločnom výbore, ktorý je ustanovený v článku 37 dohody, Komisiou, ktorej pomáhajú zástupcovia členských štátov. Článok 2 Pozíciu spoločenstva v spoločnom výbore schváli Rada kvalifikovanou väčšinou na návrh Komisie. Pokiaľ ide o prijatie rozhodnutí, ktoré má prijať spoločný výbor podľa článkov 37, 39 a 40 dohody, Komisia predloží návrhy Rade, ktorá rozhodne kvalifikovanou väčšinou. Článok 3 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 20. júna 1991 Za Radu predseda R. Goebbels [1] Ú. v. ES C 53, 5.3.1990, s. 46. [2] Ú. v. ES C 72, 18.3.1991, s. 175, a rozhodnutie z 12. júna 1991 (ešte neuverejnené v úradnom vestníku). [3] Ú. v. ES C 56, 7.3.1990, s. 27. --------------------------------------------------
Úradný vestník L 055 , 29/02/1992 S. 0002 - 0002



Nariadenie Rady (EHS) č. 478/92 z 25. februára 1994, ktorým sa otvára ročná colná kvóta spoločenstva na výživu pre psov a mačky, v balení na predaj v malom, patriacu pod číselný znak KN 23091011, a ročná colná kvóta spoločenstva na výživu pre ryby patriacu pod číselný znak KN ex23099041, ktoré pochádzajú a dovážajú sa z Faerských ostrovov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže dohoda medzi Európskym hospodárskym spoločenstvom, vládou Dánska a miestnou vládou Faerských ostrovov bola schválená rozhodnutím 91/668/EHS [1]; keďže uvedená dohoda ustanovuje nulovú colnú sadzbu pre ročnú kvótu 1000 ton na výživu pre psov a mačky, v balení na predaj v malom, patriacu pod číselný znak KN 23091011 a pre ročnú kvótu 5000 ton na výživu pre ryby patriacu pod číselný znak KN ex23099041, ktoré pochádzajú a dovážajú sa z Faerských ostrovov; keďže tieto ročné kvóty by sa mali otvoriť nastálo od roku 1992 a pravidlá ich uplatňovania by sa mali stanoviť vykonávacím nariadením, PRIJALA TOTO NARIADENIE: Článok 1 Dovozné clo na výživu pre psov a mačky, v balení na predaj v malom, patriacu pod číselný znak 23091011 a na výživu pre ryby patriacu pod číselný znak KN ex23099041, ktoré pochádzajú a dovážajú sa z Faerských ostrovov, sa stanovuje na 0 ECU za tonu pre ročnú kvótu 1000 ton pre číselný znak 23091011 a 5000 ton pre číselný znak ex23099041. Článok 2 Podrobné pravidlá uplatňovania tohto nariadenia sa prijímajú v súlade s postupom ustanoveným v článku 26 nariadenia (EHS) č. 2727/75 [2]. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie sa bude uplatňovať od 1. januára 1992. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. februára 1992 Za Radu predseda Vitor Martins [1] Ú. v. ES L 371, 31.12.1991, s. 1. [2] Ú. v. ES L 281, 1.11.1975, s. 1. Nariadenie naposledy zmenené a doplnené nariadením (EHS) č. 3653/90 (Ú. v. ES L 362, 27.12.1990, s 28). --------------------------------------------------
Úradný vestník L 336 , 20/11/1992 S. 0002 - 0002

Fínske špeciálne vydanie: Kapitola 3 Zväzok 46 S. 0015

Švédske špeciálne vydanie: Kapitola 3 Zväzok 46 S. 0015



Nariadenie Rady (EHS) č. 3337/92 zo 16. novembra 1992, ktorým sa mení a dopĺňa nariadenie (EHS) č. 1981/82, ktorým sa vytvára zoznam regiónov spoločenstva, v ktorých sa výrobná pomoc na chmeľ poskytuje iba uznaným odbytovým organizáciám výrobcov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], najmä na článok 12 ods. 4, so zreteľom na návrh Komisie, keďže článok 12 ods. 3 nariadenia (EHS) č. 1696/71 upravuje poskytovanie výrobnej podpory skupinám výrobcov v regiónoch spoločenstva, v ktorých sú skupiny schopné zabezpečiť svojim členom primeraný príjem a účelne riadiť dodávky; keďže tieto regióny sú uvedené v prílohe k nariadeniu (EHS) č. 1981/82 [2]; keďže kontrola údajov poskytnutých Nemeckom ukazuje, že nové regióny spĺňajú podmienky podľa článku 12 nariadenia (EHS) č. 1696/71; keďže nariadenie (EHS) č. 1981/82 je preto potrebné zmeniť a doplniť s platnosťou od zberu v roku 1991, PRIJALA TOTO NARIADENIE: Článok 1 Regióny "Sasko, Sasko-Anhaltsko a Turínsko" sa dopĺňajú do zoznamu uvedeného v prílohe k nariadeniu (EHS) č. 1981/82. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od zberu v roku 1991. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. novembra 1992 Za Radu J. Gummer predseda [1] Ú. v. ES L 175, 4.8.1971, s. 1. Naposledy zmenené a doplnené nariadením (EHS) č. 3577/90 (Ú. v. ES L 353, 17.12.1990, s. 23). [2] Ú. v. ES L 215, 23.7.1982, s. 3, naposledy zmenené a doplnené nariadením (EHS) č. 1808/89 (Ú. v. ES L 177, 24.6.1989, s. 5). --------------------------------------------------
Úradný vestník L 387 , 31/12/1992 S. 0009 - 0009

Fínske špeciálne vydanie: Kapitola 3 Zväzok 47 S. 0044

Švédske špeciálne vydanie: Kapitola 3 Zväzok 47 S. 0044



Nariadenie Rady (EHS) č. 3815/92 z 28. decembra 1992 o uplatňovaní spoločnej intervenčnej ceny pre olivový olej v Španielsku RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Dohodu o pristúpení Španielska a Portugalska, a najmä na jej článok 89 ods. 2, so zreteľom na návrh Komisie, so zreteľom na stanovisko Európskeho parlamentu [1], keďže záujem dosiahnuť jednotný trh 1. januára 1993 vyvoláva požiadavku, aby sa odstránili všetky prekážky obchodu, a to nielen medzi členskými štátmi spoločenstva v zložení k 31. decembra 1985, ale aj, pokiaľ je to možné, medzi týmito členskými štátmi a novými členskými štátmi; keďže podľa Aktu o pristúpení sa do začiatku hospodárskeho roka 1995/96 majú postupne vyrovnávať ceny olivového oleja v nových členských štátoch na úroveň spoločnej ceny olivového oleja; keďže do uvedeného dňa sú preto v obchode medzi týmito krajinami a ostatnými členskými štátmi použiteľné vyrovnávacie prístupové čiastky; keďže pri zachovaní pomoci pre produkciu a pomoci pre spotrebu na úrovni stanovenej v Akte o pristúpení je však možné k 1. januáru 1993 počítať s predchádzajúcim vyrovnaním španielskych cien so spoločnou cenou vzhľadom naobnovenie rovnováhy podľa nariadenia Rady (EHS) č. 2047/92 z 30. júna 1992, ktorým sa stanovujú ceny, pomoc a percentuálne sadzby pomoci platné v odvetví olivového oleja v hospodárskom roku 1992/93 [2], PRIJALA TOTO NARIADENIE: Článok 1 Spoločná intervenčná cena pre olivový olej sa v Španielsku bude uplatňovať od 1. januára 1993. Článok 2 Prechodné opatrenia požadované na zabezpečenie hladkého prechodu z režimu podľa článku 92 Aktu o pristúpení na režim podľa tohto nariadenia, najmä opatrenia na zabránenie odklonu obchodu medzi Španielskom a ostatnými členskými štátmi, sa prijímajú v súlade s postupom ustanoveným v článku 38 nariadenia (EHS) č. 136/66/EHS [3]. Článok 3 Toto nariadenie nadobúda účinnosť 1. januára 1993. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 28. decembra 1992 Za Radu predseda J. Gummer [1] Stanovisko z 18. decembra 1992 (zatiaľ neuverejnené v úradnom vestníku). [2] Ú. v. ES L 215, 30.7.1992, s. 3. [3] Ú. v. ES L 172, 30.9.1966, s. 3025. Nariadenie naposledy zmenené a doplnené nariadením (EHS) č. 2046/92 (Ú. v. ES L 215, 30.7.1992, s. 1). --------------------------------------------------
Úradný vestník L 135 , 19/05/1992 S. 0005 - 0005

Fínske špeciálne vydanie: Kapitola 3 Zväzok 42 S. 0081

Švédske špeciálne vydanie: Kapitola 3 Zväzok 42 S. 0081



Nariadenie Komisie (EHS) č. 1264/92 z 18. mája 1992, ktorým sa mení a dopĺňa nariadenie (EHS) č. 429/90 o prideľovaní pomoci na koncentrované maslo určené na priamu spotrebu v spoločenstve prostredníctvom verejnej súťaže a nariadenie (EHS) č. 3143/85 o predaji intervenčného masla určeného na priamu spotrebu vo forme koncentrovaného masla za znížené ceny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1] naposledy zmenené a doplnené nariadením (EHS) č. 816/92 [2], najmä jeho články 6 (7) a 7 a) (3), keďže nariadenia Komisie (EHS) č. 429/90 [3] naposledy zmenené a doplnené nariadením (EHS) č. 3301/90 [4] a (EHS) č. 3143/85 [5] naposledy zmenené a doplnené nariadením (EHS) č. 3683/91 [6] obsahujú podobné ustanovenia o označeniach na baleniach koncentrovaného masla určeného na priamu spotrebu v spoločenstve; keďže výrazy stanovené v týchto nariadeniach by sa mali doplniť a uviesť do súladu s obchodnými označeniami používanými v členských štátoch; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 1. Týmto sa tretia zarážka článku 10 (3) nariadenia (EHS) č. 429/90 nahrádza takto: "— "Butterfett — Verordnung (EWG) Nr. 429/90". alebo "Butterkonzentrat — Verordnung (EWG) Nr. 429/90". alebo "Butterschmalz — Verordnung (EWG) Nr. 429/90".". 2. Týmto sa k druhej zarážke článku 5 (4) nariadenia (EHS) č. 3143/85 pridáva toto: "alebo "Butterschmalz"." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 18. mája 1992 Za Komisiu Ray Mac Sharry člen Komisie [1] Ú. v. ES L 148, 28.6.1968, s. 13. [2] Ú. v. ES L 86, 1.4.1992, s. 83. [3] Ú. v. ES L 45, 21.2.1990, s. 8. [4] Ú. v. ES L 317, 16.11.1990, s. 24. [5] Ú. v. ES L 298, 12.11.1985, s. 9. [6] Ú. v. ES L 349, 18.12.1991, s. 37. --------------------------------------------------
Úradný vestník L 327 , 13/11/1992 S. 0003 - 0003

Fínske špeciálne vydanie: Kapitola 3 Zväzok 45 S. 0179

Švédske špeciálne vydanie: Kapitola 3 Zväzok 45 S. 0179



Nariadenie Rady (EHS) č. 3280/92 z 9. novembra 1992, ktorým sa mení a dopĺňa nariadenie (EHS) č. 1576/89, stanovujúce všeobecné pravidlá definovania, opisovania a prezentácie liehovín RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 43 a 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže uzávery fliaš alebo fólie ako pokrývky uzatváracích zariadení na kontejneroch, obsahujúcich olovo, v ktorých sa liehoviny dodávajú na trh, by sa mali zakázať, aby sa predišlo riziku znečistenia, najmä náhodným dotykom s takými výrobkami, a riziku znečistenia životného prostredia odpadom, ktorý obsahuje olovo obsiahnuté v takých uzáveroch alebo fóliách; keďže však výrobcom a používateľom takých uzáverov a fólií by sa mal poskytnúť čas na prispôsobenie tým, že zákaz sa bude uplatňovať až od 1. januára 1993; keďže je taktiež potrebné, aby sa umožnilo predať liehoviny vo fľašiach uzatvorených uzávermi alebo zakrytých fóliami obsahujúcimi olovo pred vyššie uvedeným dátumom až do vyčerpania zásob; keďže nariadenie (EHS) č. 1576/89 [4] by sa v dôsledku toho malo zmeniť a doplniť, PRIJALA TOTO NARIADENIE: Článok 1 K článku 7 (2) nariadenia (EHS) č. 1576/89 sa týmto pridáva tento bod: "e) Od 1. januára 1993 sa liehoviny, na ktoré sa vzťahuje toto nariadenie, nemôžu skladovať v kontejneroch opatrených uzávermi fliaš alebo fóliami obsahujúcimi olovo. Avšak predaj liehovín vo fľašiach uzatvorených pred uvedeným dátumom takými uzávermi alebo fóliami je povolený až do vyčerpania zásob." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. novembra 1992 Za Radu predseda D. Hurd [1] Ú. v. ES C 69, 18.3.1992, s. 12. [2] Ú. v. ES C 241, 21.9.1992, s. 98 a rozhodnutie z 28. októbra 1992 (zatiaľ neuverejnené v úradnom vestníku). [3] Ú. v. ES C 169, 6.7.1992, s. 1. [4] Ú. v. ES L 160, 12.6.1989, s. 1. --------------------------------------------------